Alice Elizabeth Gairdner

Alice Elizabeth Gairdner (1873–1954) Eskozian jaioa eta Glasgow-n ikasia, britainiar landare-zientzialari, genetista eta zitologoa izan zen. 

 Bizitza 
1910eko hamarkadan, Gairdner Cambridgeko Landareen Hazkuntza Institutuarekin elkartu zen, eta William Bateson-en jarraitzaile mendeldarretako bat bihurtu zen.Cambridge-n Tropaeolum (Nasturtium) ikasi zuen eta lan hau Bateson-i interesatzen zitzaion –Gairdner-en Tropaeolum-eko marrazki eta irudi ugari zituen bere bilduman–.

Gairdner 1919an sartu zen John Innes-en Baratze Erakundean (gaur egun John Innes Zentroa) ikasle gisa, 'Ladies Lab' deiturikoarekin bat eginez Caroline Pellew, Dorothea De Winton, Dorothy Cayley, Aslaug Sverdrup eta Irma Andersson-Kottö-rekin  batera.Gairdner-ek gizonezkoen antzutasuna lihoan ikertu zuen, hasieran Bateson-ekin, eta hil ondoren lanarekin jarraitu zuen. 1921 eta 1929an argitaratutako paperetan, elkarrekintza zitoplasmatiko nuklearrak gizonezkoen antzutasun fenotipoa eragiten egon daitezkeela proposatu zuten. 

Gairdner-ek, batez ere,  J.B.S. Haldane-rekin lan egin zuen, 1927tik 1937ra erakundeko genetika ikerketa zuzendu zuena, Bateson 1926an hil ondoren.1929rako, Gairdner "zitologo" izendatu zuten, bere lanak analisi genetikoa eta mikroskopia uztartzen baitzituen.Haldane-rekin, Antirrhinum-en genetika aztertu zuen, eta, horren ondorioz, 1929an eta 1933an bi artikulu argitaratu zituen, fenotipo hilgarri bat sortzeko elkarri eragin ziezaioketen bi faktore loturen herentziari buruz.Lan horiek adierazten dute Gairdner izan zela lan praktikoaren arduradun bakarra (Ida Sutton aurrekoak, ezarritako gurutzeak jarraituz), eta Haldane interpretazio teorikoarena. Cleiranthus ere aztertu zuen, eta Haldane eta Rose Scott-Moncrieff-ekin  lankidetzan aritu zen loreen pigmentazioaren ikerketan.

Gairdner-ek Cyril Darlington-ekin ere hainbat artikulu argitaratu zituen Campanula-ko meiosian kromosomen parekatzea eta eraztunen eraketa deskribatuz.Gairdner-ek eraztunen eraketari buruzko lana Campanula-n aurkeztu zuen Genetika Elkartearen bileran, 1936an.

 Erreferentziak 

 Kanpo estekak 

Kategoria:Cambridgeko Unibertsitateko ikasleak
Kategoria:Baratzezainak
Kategoria:Genetikalariak
Kategoria:Emakume genetikalariak
Kategoria:Erresuma Batuko genetikalariak